Alternatívy k Flectoru po chirurgickom odstránení zubu múdrosti: Možnosti liečby bolesti
Som 8 dní po chirurgickej extrakcii zubu múdrosti.
Bral som 6 dní Flector 3x denne,potom 2 dni len raz denne,no stále mam veľké bolesti, ale príbalový leták hovorí, že by som ho nemal brať dlhšie než týždeň. 
Aké analgetiká si teda môžem dať? Môžem si dať po týždni Flectoru brufen, alebo metamistad?
Dobrý deň,
ďakujeme za Vašu otázku.
Liek Flector sa nemá podávať dlhšie ako 7 dní, o dĺžke liečby však rozhoduje predovšetkým ošetrujúci lekár. Vzhľadom na to, že Brufen patrí do rovnakej skupiny liečiv - nesteroidové protizápalové lieky, ako vhodnejšia voľba je podávanie lieku Metamistad. Nie je však taktiež určený na dlhodobé podávanie a je viazaný na lekársky predpis, takže o opodstatnenosti je užívania musí rovnako rozhodnúť lekár. Z voľnopredajných prípravkov od bolesti odporúčam lieky s obsahom paracetamolu (
Paralen
,
Paracetamo
l, Panadol Novum), prípadne pri nedostatočnom účinku paracetamol v kombinácii s inými zložkami, ktoré zosilňujú jeho účinok (
Parapyrex Combi
,
Panadol Extra Novum
,
Valetol
).
Prajem skorú úľavu od ťažkostí.
S pozdravom
PharmDr. Veronika Kiabová